|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Bruxelles, 22. 5. 2024. godine

*MEDIJIMA*

**PRIOPĆENJE ZA MEDIJE**

**Održan osmi sastanak Pododbora za ekonomska i financijska pitanja i statistiku**

Na osmom sastanku Pododbora za ekonomska i financijska pitanja i statistiku između Europske unije i Bosne i Hercegovine, koji je održan 22. svibnja 2025. godine u Bruxellesu, Europska komisija je pozdravila usvjanje Zakona o zaštiti osobnih podataka i Zakona o graničnoj kontroli, te pozvala na usvajanje zakona vezanih za vladavinu prava i imenovanje glavnog pregovarača kako bi se napredovalo ka usvajanju pregovaračkog okvira EU-a s BiH. Europska komisija pozvala je bh. vlasti da finaliziraju i dostave Plan reformi, a kako bi BiH iskoristila priliku koju pruža Plan rasta za Zapadni Balkan.

Europska komisija ocijenila je kako je BiH u prošoj godini ostvarila ograničen napredak u oblasti Ekonomskog kriterija. Istaknuti su rast konkurentnosti i stabilnost financijskog sektora, a među izazovima u funkcioniranju tržišne ekonomije i sposobnosti zemlje da se nosi s pritiskom konkurencije i tržišnim snagama izdvojeni su ekonomsko upravljanje, vladavina prava, emigracija stanovništva, javna poduzeća i fragmentacija institucija.

Prema raspoloživim statističkim podacima u 2024. godine registriran je realni rast BDP-a od 2,5 posto, a koji je temeljen na domaćoj tražnji i investicijama. Istaknuto je kako se prema preliminarnim pokazateljima trend rasta ekonomske aktivnosti nastavlja i u 2025. godini. U prvom kvartalu 2025. godine nastavljena su pozitivna kretanja u svezi rasta broja zaposlenih od jedan posto i nominalni rast plaća od 10% u odnosu na prošlu godinu. Inflacija u prvom kvartalu 2025. godine je iznosila 3,4% i nešto je viša u odnosu na prethodnu godinu. Zabilježeno je i povećanje javnih prihoda od 7,3% kao i naznake rasta vanjskotrgovinske razmjene.

Izaslanstvo BiH informiralo je kako je usvojen Ekonomski plan reformi, te Globalni okvir fiskalnog bilanca i politika u BiH za razdoblje 2025.-2027. godina.

Europska komisija je pozdravila do sada poduzete korake na pristupanju SEPA (Jedinstvena zona plaćanja u eurima), a BiH treba nastaviti napredovati u usklađivanju s pravnom stečevinom EU-a i Sporazumom o stabilizaciji i pridruživanju vezano za liberalizaciju kretanja kapitala i plaćanja.

Vezano za kontrolu javnih financija BiH, među ostalim, treba poboljšati relevantno zakonodavstvo o upravljanju javnim financijama na svim razinama vlasti, te poboljšati kvalitetu praćenja javnih poduzeća.

U oblasti zaštite financijskih interesa EU-a potrebno je da BiH poduzme korake za uspostavljanje službe za koordinaciju borbe protiv prijevara (AFCOS) te da nastavi razvijati suradnju s OLAF-om.

Europska komisija primila je k znanju pozitivne pomake u svezi izrade službene statistike. Od bh. vlasti Europska komisija, među ostalim, očekuje usvajanje novog zakona o statistici, provedbu poljoprivrednog popisa, usvajanje mape puta za pripremu popisa stanovništva i stanova, te pripremu klasifikacije statističkih regija na razini NUTS III.

Direkcija za europske integracije